रियांबड़ी. समाज में बालिका शिक्षा को बढ़ावा देने की अपील का अब यह असर होने लगा है कि अब ग्रामीण क्षेत्र में बेटियां शिक्षा के क्षेत्र में आगे बढ़ने लगी है। इतना ही नहीं परिवार के अलावा अब ससुराल पक्ष की ओर से भी उनकी पढ़ाई को लेकर चिंता की जाने लगी है। कुछ ऐसा ही राजस्थान में भी देखने को मिला। यहां मंगलवार को एक शादी के बाद अगले दिन बुधवार सुबह दुल्हन ससुराल में अपनी प्रवेश की खुशी व कई पारंपरिक रस्मों को छोड़कर सीधे मेड़ता के चूंदिया रोड पर स्थित अग्रवाल कॉलेज में अपने परीक्षा सेंटर गई और वहां उसने बीए फाइनल इयर की परीक्षा दी। जितनी देर वह परीक्षा देती रही, दूल्हा और उसके ससुराल वाले एग्जाम सेंटर के बाहर उसका इंतजार करते रहे। सजी-धजी दुल्हन एग्जाम सेंटर पहुंची...
- जानकारी अनुसार गगराना निवासी प्रियंका पारीक जब सज-धजकर दुल्हन की तरह एग्जाम सेंटर पहुंची तो वहां मौजूद हर किसी की निगाहें उसे ताज्जुब के साथ देखने लग गई। पर जब थोड़ी ही देर बाद उन्हें पता चला कि इस युवती की कल रात में ही शादी हुई है और ये वहां से सीधे यहां परीक्षा देने पहुंची है तो टीचर्स और दूसरे लोगों ने उसके जज्बे और सोच की तारीफ की। साथ ही ऐसा करने में मदद करने वाले उसके परिवार और ससुराल वालों की भी लोगों ने तारीफें की।
शादी के दिन ही बताई परीक्षा की बात, परिजन भी बोले एग्जाम पहले
- गगराना निवासी रामलाल पारीक की 22 वर्षीया बेटी प्रियंका की शादी 28 फरवरी को ही रियां बड़ी के घनश्याम शर्मा के छोटे बेटे रवि पारीक से हुई थी। इसके अगले ही दिन उसका स्नातक फाइनल इयर की परीक्षा थी।
- दरअसल, उसने मंगलवार रात को ही अपनी परीक्षा की बात ससुराल वालों को बताई। इस पर उसके पति रवि और दूसरे परिजनों ने एग्जाम सेंटर जाकर परीक्षा देने की सलाह दी। फिर क्या था, विदाई के बाद लड़की अपने पति के साथ सीधे मेड़ता के अग्रवाल कॉलेज पहुंच गई परीक्षा देने।
- इस दौरान पति रवि पारीक व ससुराल पक्ष के लोग करीब तीन घंटे तक परीक्षा केंद्र के बाहर प्रियंका का इंतजार करता रहा।
आगे की स्लाइड्स में पढ़िए परीक्षा केंद्र पर दुल्हन को देखने जुट गई भीड़।
hin_Deva hin_Deva hin_Deva hin_Deva hin_Deva hin_Deva hin_Deva